GROZĪJUMI
iepirkuma procedūras “Telpu remontdarbi atbilstoši III kategorijas 
patvertnes funkcionālajām prasībām” 
(identifikācijas Nr. RNP 2026/29)
dokumentos

1. Sakarā ar Centrālās finanšu un līgumu aģentūras projektā Nr.5.2.1.1/1/25/I/013 veikto iepirkuma procedūras “Telpu remontdarbi atbilstoši III kategorijas patvertnes funkcionālajām prasībām” (identifikācijas Nr. RNP 2026/29) dokumentācijas pirmspārbaudi un saskaņā ar Ministru kabineta 2023.gada 21.marta noteikumu Nr.135 “Eiropas Savienības fondu projektu pārbaužu veikšanas kārtība 2021.–2027.gada plānošanas periodā” 20.2.apakšpunktu sniegto  atzinumu ar iebildumiem par iepirkuma procedūras nolikuma 6.2.1.apakšpunktā un tehniskajā specifikācijā konstatēto, ievērojot Publisko iepirkumu likuma 2.panta 2.punktā noteikto mērķi nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem, ievērojot Publisko iepirkumu likuma 20.pantā noteiktās prasības tehniskās specifikācijas sagatavošanai, nodrošinot vienādas iespējas visiem pretendentiem un neradot nepamatotus ierobežojumus konkurencei iepirkuma procedūrā, veikti šādi grozījumi iepirkuma procedūras dokumentos:
1.1. Atklāta konkursa nolikuma 6.2.1.apakšpunkts izteikts jaunajā redakcijā:
“6.2.1. Pretendentam iepriekšējo 5 (piecu) gadu laikā (2021.-2025. un 2026.gadā līdz piedāvājuma iesniegšanas brīdim vai īsākā laika periodā, ņemot vērā pretendenta dibināšanas vai darbības uzsākšanas laiku), ir pieredze vismaz vienas II vai III grupas ēkas vai telpu jaunbūves, vienkāršotas atjaunošanas, atjaunošanas, vienkāršotas pārbūves vai pārbūves veikšanā. Par atbilstošu tiks atzīta pieredze būvdarbu veikšanā, kuru rezultātā: radīta ēka ar apbūves laukumu, lielāku par 60 m2; šādai ēkai nomainīti nolietojušies būves nesošie elementi vai konstrukcijas vai veikti funkcionāli vai tehniski uzlabojumi, nemainot būves apjomu vai nesošo elementu nestspēju; šādai ēkai mainīts būves vai tās daļas apjoms vai pastiprināti nesošie elementi vai konstrukcijas, mainot vai nemainot lietošanas veidu. Būvdarbiem jābūt pilnībā pabeigtiem un nodotiem ekspluatācijā. Ārvalstu pretendentiem darbu pabeigšana jāapliecina atbilstoši attiecīgās valsts normatīvo aktu nosacījumiem.”
1.2. Atklāta konkursa nolikuma 3.pielikumam “Tehniskā specifikācija” pievienotie         7 (septiņi) būvdarbu apjomu saraksti Excel formātā papildināti ar piezīmi šādā redakcijā:
“Piezīme: Dažās pozīcijās konkrēti materiālu ražotāju vai produktu nosaukumi tiek norādīti tikai ar mērķi – pietiekami precīzi un skaidri noteikt pasūtītāja prasības, tādēļ  pretendents ir tiesīgs piedāvāt šiem konkrētajiem produktiem līdzvērtīgus citu ražotāju produktus, kuri kvalitātes, izpildījuma, ekspluatācijas īpašību, savietojamības un funkcionalitātes ziņā ir līdzvērtīgi. Tādējādi, visas pozīcijas, kur norādīts konkrēts zīmols, preces modelis vai ražotājs, tiek papildinātas ar piebildi “vai ekvivalents”. Vispārīga norāde par iespēju piedāvāt ekvivalentus paredzēta Tehniskās specifikācijas 3.3.punktā.”
1.3. Atklāta konkursa nolikuma 3.pielikums “Tehniskā specifikācija” papildināts ar grafiskajiem pielikumiem – 7 (septiņu) telpu grafiskajiem plāniem PDF formātā.
2. Ievērojot Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 10.punkta prasības piedāvājumu iesniegšanas minimālajam termiņam, par 7 (septiņām) dienām pagarināts piedāvājumu iesniegšanas termiņš, veicot attēcīgus grozījumus iepirkuma procedūras nolikuma 4.1. un 4.3.punktā: 
2.1. Atklāta konkursa nolikuma 4.1.punkts izteikts jaunajā redakcijā:
“4.1. Pretendents piedāvājumu iesniedz līdz 2026.gada 25.augustam plkst.10-00 EIS                   e-konkursu apakšsistēmā.” 
 2.2. Atklāta konkursa nolikuma 4.3.punkts izteikts jaunajā redakcijā:
“4.3. Iesniegtie piedāvājumi EIS e-konkursu apakšsistēmā tiks atvērti 2026.gada 25.augustā  plkst.14-00. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.” 

